Document ID: 31990D0639

KOMISSION PÄÄTÖS,
tehty 12 päivänä marraskuuta 1990,
päätöksessä 89/7/ETY lueteltujen vihanneslajien lajikkeista polveutuvien lajikkeiden nimistä (90/639/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vihannesten siementen pitämisestä kaupan 29 päivänä syyskuuta 1970 annetun neuvoston direktiivin 70/458/ETY(1), sellaisena kuin se on viimeksi muutettuna direktiivillä 88/380/ETY(2), ja erityisesti sen 10 artiklan 2 kohdan,
sekä katsoo, että
komission päätöksen 89/7/ETY(3) liite, sellaisena kuin se on muutettuna päätöksellä 89/138/ETY(4), sisältää luettelon virallisesti hyväksytyistä vihanneslajien lajikkeista,
direktiivin 70/458/ETY 10 artiklan 2 kohdan kolmannen alakohdan mukaisesti yhteisön tasolla on toteutettu virallisia toimenpiteitä, joiden seurauksena on löytynyt useita virallisesti hyväksytyistä lajikkeista polveutuvia lajikkeita,
ottaen huomioon vihanneslajien yleisessä lajikeluettelossa käytetyt nimet (15. täydellinen laitos(5) ja sen ensimmäinen(6), toinen(7), kolmas(8) ja neljäs(9) lisäys) on suotavaa päättää niistänimistä, joita käytetään virallisesti hyväksytyistä lajikkeista polveutuvista lajikkeista,
yhteisön tasolla järjestetyt viralliset toimenpiteet ovat osoittaneet, että joidenkin kyseisen päätöksen liitteessä lueteltujen lajikkeiden tai niistä polveutuvien lajikkeiden ei voida katsoa erottuvan tietyistä muista jäsenvaltioissa virallisesti hyväksytyistä lajikkeista,
on myös suotavaa päättää näiden yhteisön havaintojen vaikutuksista kyseisten lajikkeiden nimiin,
tämän päätöksen liitteessä mainitulle negerkop-lajikkeelle voidaan antaa lisänimiä käytettäväksi tiettyjen aikaisempien nimien sijasta, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN,
1 artikla
Hyväksyvän jäsenvaltion on varmistettava päätöksen 89/7/ETY liitteessä luetelluista vihanneslajien lajikkeista polveutuvien lajikkeiden hyväksymistä mahdollisesti jatkettaessa 30 päivän kesäkuuta 1990 jälkeen, että näistä lajikkeista käytetään yhtä tai useampaa tämän päätöksen liitteessä olevassa 3 sarakkeessa luetelluista nimistä.
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä marraskuuta 1990.

Labels: 3
17
6